На основу, члана 32. Закона о локалној самоуправи („Службени гласник Републике Србије“ број 129/07,83/14-др. закон, 101/16 – др.закон и 47/18), члана 40. Статута Општине Владичин Хан („Службени гласник Града Врања“, број 4/19), члана 179. Пословника Скупштине Општине Владичин Хан („Службени гласник Града Врања“, број 9/19 и 43/20), рaзматрајући захтев Министарства грађевинарства, саобраћаја и инфраструктуре Републике Србије број 350-02-01844/2021-07 ROP-MSGI-27481-LOC-3/2021 од 21.0.92021. године, Скупштина Општине Владичин Хан на седници одржаној дана 03.10.2021. године, даје

**М И Ш Љ Е Њ Е**

**1**.Скупштина општине Владичин Хан **није сагласна** са изградњом мале МХЕ Мрковица на територији општине Владичин Хан по захтеву инвеститора DRUŠTVO ZA PROIZVODNJU I DISTRIBUCIJU ELEKTRIČNE ENERGIJE VMHE ENERGY DOO VLADIČIN HAN под бројем ROP-MSGI-27481-LOC-3/2021, јер би изградња мале МХЕ могла имати за последицу угрoжавања флоре и фауне, уништавање преко 100 хектара засађених ратарских и воћарских култура, гашење значајног броја пољопривредних домаћинстава и велико незадовољство мештана на територији општине Владичин Хан.

**2**.Мишљење доставити: Министарству грађевинарства, саобраћаја и инфраструктуре Републике Србије и архиви ради евиденције.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-98/2/21-I**

**П Р Е Д С Е Д Н И Ц А,**

**Данијела Поповић**